ก่อนหน้านี้ไปพบจิตแพทย์มาแล้วได้ยาฟลูออกซิทีนมากินค่ะ บอกว่าต้องระวังเมื่อจะใช้ยาอื่นร่วมด้วย เช่น แอสไพริน. แต่ตอนนี้เป็นไข้ค่ะ ไม่ทราบว่าพอจะทานยาแก้ปวด ลดไข้ตัวอื่นๆได้ไหมคะ เช่น ยาพารา ฯ ขอบค่ะ
สวัสดีค่ะ ยาฟลูออกซิทีน (fluoxetine)เป็นที่ใช้รักษาโรคซึมเศร้ารักษาอาการรับประทานอาหารที่ผิดปกติ (Eating disorder) บรรเทาอาการย้ำคิดย้ำทำ และรักษากลุ่มอาการก่อนมีประจำเดือนหากทานยาชนิดนี้อยู่ ต้องระวังการทานร่วมกับยาแก้ปวดแก้อักเสบกลุ่ม NSAIDs ได้แก่ ยาไอบูโพรเฟน (Ibuprofen)แอสไพริน(aspirin) นาพรอกเซน (naproxen) ไดโคลฟีแนค (diclofenac) อินโดเมธาซิน (indomethacin) เป็นต้น เนื่องจากอาจทำให้มีเลือดออกในทางเดินอาหาร หรืออวัยวะอื่นๆ ได้สำหรับยาพาราเซตามอล(paracetamol) สามารถทานร่วมกันได้ค่ะ โดยให้ทานครั้งละ 1 เม็ด (500 mg) เฉพาะเวลาที่มีไข้หรือปวด โดนทานแต่ละเม็ดห่างกันไม่น้อยกว่า 4 ขั่วโมงนอกจากนี้ การใช้ยาชนิดนี้ต้องระวังในผู้ที่เป็นโรคตับแข็ง โรคไต เบาหวาน หัวใจ ต้อหินชนิดมุมแคบ ไบโพลาร์ โรคลมชัก มีภาวะเลือดออกผิดปกติ มีความคิดฆ่าตัวตาย เป็นต้น